Benzon, der var af formuende familie, forøgede sin velstand, da han [[1640]] ægtede sit bysbarn Mette Nielsdatter, datter af den ansete borgmester Niels Jacobsen; hun, der roses for «hendes Forstand udi sin Alderdom», overlevede Benzon og døde i juni [[1687]], 82 år gammel. Ved hende blev Benzon stamfader til den største af de adelige slægter Benzon. Benzons formue har vistnok været meget betydelig og hans praksis som eneste læge i mange miles omkreds og i en velhavende købstad meget indbringende; han havde betydelige summer udestående, fx i [[Lübeck]] og hos herremænd; han måtte således 1657 efter Erik Juels død overtage hans gård [[Højriis Slot|Højris]], som han afhændede [[1664]]; han ejede desuden [[Korsøgård]], [[Bjørnkær (Biersted Sogn)|Bjørnkær]] og [[Vaargaard]].
Personbillede_savnes Historie